Mal for varsel om fremlegg av opplysninger

**GNR xxx BNR yyy – ADRESSE – VIRKSOMHET – FORHÅNDSVARSEL - KRAV OM INNSENDING AV OPPLYSNINGER**

**Virksomhetsnavn ønsker påslipp av prosessavløpsvann til offentlig avløpsnett.**

**I forbindelse med dette kommer VAV til å gi pålegg om at du/dere må sende inn nødvendige opplysninger.**

**Dersom du/dere har kommentarer eller spørsmål til dette forhåndsvarselet, ber vi deg/ dere om å sende inn disse før dd.mm.åååå.**

(Opplysningene må tilpasses den aktuelle virksomheten.)

Vann- og avløpsetaten (VAV) viser til opplysninger som fremkommer i anmodning om forhåndsuttalelse av dd.mm.åååå. Disse viser at Virksomhetsnavn planlegger / har påslipp av prosessavløpsvann til offentlig avløpsnett.

Vann- og avløpsetaten (VAV) har mottatt opplysninger fra Fylkesmannen i Oslo og Akershus (FMOAS) / Klima- og forurensningsdirektoratet (Klif). Disse viser at Virksomhetsnavn har påslipp av prosessavløpsvann til offentlig avløpsnett.

VAV har blitt oppmerksom på at deres virksomhet er av en slik art at den kan ha påslipp av forurenset avløpsvann til det offentlige avløpsnettet. Vi viser til opplysninger på deres internettside / i Brønnøysundregistrene / annet….

**Bakgrunn**

Påslipp av avløpsvann til offentlig avløpsnett fra virksomhet kan medføre forurensning i hht. lov 13. mars 1981 nr. 6 om vern mot forurensning og om avfall (forurensningsloven) § 6. Påslipp av industrielt avløpsvann kan medføre problemer for driften av kommunens avløpsanlegg. Forurenset avløpsvann vil påvirke kvaliteten på slammet (gjødsel) som produseres på renseanlegget. Renseanlegget kan også få problemer med å overholde egne utslippskrav. Stoffer i prosessavløpsvannet kan også påvirke HMS for våre ansatte.

På grunn av ovennevnte har VAV behov for å vurdere hvorvidt vi skal stille krav til påslippet. Det er derfor viktig at vi får nødvendige opplysninger om påslippets karakter.

**Innsending av opplysninger**

Når VAV skal fastsette eventuelle påslippskrav for industrielt avløpsvann, er det en rekke opplysninger som må vurderes. I den forbindelse trenger vi følgende opplysninger:

(Opplysningene må tilpasses den aktuelle virksomheten. For fullstendig liste, se Norsk Vann rapport 183/2011)

* Beskrivelse av produksjonspross.

Det må sendes inn en beskrivelse av produksjonsprosessen, samt en beskrivelse av hvilke deler av prosessen som genererer avløpsvann.

* Nøkkeltall for produksjonen.

Tall som viser produksjonsvolum per år, inklusiv svingninger gjennom året. Opplysningene vil brukes til å se på sammenhengen mellom produksjonsvolum og produsert forurenset avløpsmengde.

* Oversikt over ulike avløpsstrømmer i virksomheten

Det skal utarbeides en oversikt over avløpsstrømmene fra de ulike prosessene i virksomheten. Dette kan gjøres i form av et flytskjema. Alle tilknytningspunktene inne på virksomhetens område og på offentlig avløpsnett skal tegnes inn på en bunnledningsplan og et ledningskart fra VAV. Ledningskart kan du få ved å henvende deg til kundesenteret, eller ved å gå inn på [www.underoslo.no](http://www.underoslo.no).

* Karakterisering av avløpsvannet

Virksomheten skal, gjennom prøvetaking og analyser, dokumentere den kjemiske sammensetningen til prosessavløpsvannet som slippes ut fra virksomheten. Dette inngår som en del av virksomhetens miljørisikoanalyse (jf. internkontrollforskriften   
§ 5).

Prøvetakingen skal være representativ for virksomhetens utslipp. Den skal også dekke perioder med forventet høye utslipp.

Virksomheter som er på planleggingsstadiet, og som enda ikke er etablert, kan opplyse om forventet sammensetning av avløpsvannet ut fra kjennskap om produksjonsprosessen. Dette skal etterprøves ved prøvetaking og analyse når utslippet er etablert.

Det er virksomheten selv som skal dekke kostnadene knyttet til prøvetaking og analyser.

* Utslippsmønster

Virksomheten skal opplyse om utslippsmønsteret over tid, både når det gjelder volum og forurensningsmengde. Utslippsmønsteret har betydning for driften av kommunens avløpsrenseanlegg.  
  
Viktige spørsmål som skal klarlegges er:

* Er det spesielle aktiviteter som utføres bare i starten eller på slutten av arbeidsdagen og som medfører at det genereres avløpsvann?
* Gjennomføres spesielle rengjøringsoperasjoner på slutten av arbeidsuka (fredag)?
* Hvor hyppig og når foregår evt. regenerering av ionebyttere og tilbakespyling av evt. filter?
* Er det spesielle stoffer (rengjøringsmidler, desinfeksjonskjemikalier) som kun benyttes ved de foran nevnte aktivitetene?
* Finnes det sluk i områder med fare for søl

Disse opplysningene er viktige for å kunne avgjøre om det må etableres utjevningsbasseng hos virksomheten.

* Oversikt over forbruk av råvarer og hjelpestoffer.

Virksomheten skal utarbeide en oversikt over råvarene som benyttes i produksjonen. Dette gjelder både stoffer som vil inngå i det ordinære prosessavløpsvannet fra virksomheten, og stoffer som vil kunne tilføres avløpsnettet som følge av søl og uhell (f.eks. lekkasje fra råvarelager). Det samme gjelder for hjelpestoffer. Som eksempel på hjelpestoffer kan nevnes rengjøringsmidler, tilsetningsstoffer til kjøleanlegg, katalysatorer og oppløsningsmidler.   
  
Opplysningene som skal framskaffes for råvarer og hjelpestoffer, er bl.a.:

* Navn på handelsvare/produkt
* Kjemisk sammensetning, CAS-nr for komponentene, datablad for komponentene
* Årlig forbruk
* Antatt prosentandel av årlig forbruk som føres til offentlig avløpsnett, beregnet mengde i kg.
* Oversikt over tiltak for å hindre tilførsel til kommunalt nett ved uhell, ulykker etc.

Det viser seg at tilførsler av store mengder uønskede stoffer til kommunalt avløpsnett ofte skjer i forbindelse med uhell (for eksempel svikt i stengeventiler, rør og tanker som springer lekk, etc.) samt i forbindelse med ulykker som branner og eksplosjoner. Når uhellet først er ute, kan mangel av fysiske sikringstiltak hos virksomheten medføre at store mengder uønskede stoffer tilføres det kommunale avløpsnettet. Dette får negativ effekt på kommunes avløpsanlegg og driften av dette. Det er derfor viktig at VAV får en grundig oversikt over:

* Fysiske sikringstiltak i tilknytning til råvarelager som hindrer at spill og andre store utslipp (tanker som springer lekk) vil kunne føres til kommunalt avløpsnett
* Fysiske sikringstiltak i tilknytning til produksjonsprosessen som hindrer at råvarer eller ferdig produkt vil kunne føres til kommunalt nett ved uhell i produksjonsprosessen
* Skriftlige prosedyrer for hvordan man skal håndtere uhell og ulykker med tanke på å minimalisere utslippet av skadelige stoffer til kommunalt nett.
* Virksomhetens system for avviksbehandling slik det er beskrevet i virksomhetens prosedyrer for internkontroll.

Det har også vist seg at uønskede utslipp vil kunne skje i tilknytning til vedlikeholdsarbeider der eksternt personell med liten kjennskap til lokale avløpsforhold, er involvert. Det er derfor viktig at prosedyrene også dekker det som kan karakteriseres som ”normalt vedlikehold”.

**Forhåndsvarsel**

VAV varsler om at vi vil gi pålegg om at dere må sende inn nødvendige opplysninger i saken. Vi planlegger å sette en frist for innsendelse av opplysninger til dd.mm.åååå. Hjemmelen for pålegget vil være forurensningsloven § 49.

Dersom du/dere har kommentarer eller spørsmål om dette forhåndsvarselet, ber vi dere om å sende inn disse før **dd.mm.åååå** (ca 14 dager).

**Regelverk**

I henhold til forurensningsloven § 49 er virksomheten forpliktet til å gi forurensningsmyndigheten nødvendige opplysninger når denne krever dette.

VAV er forurensningsmyndighet for påslipp av avløpsvann til offentlig avløpsnett, og kan stille krav til påslippet. Dette følger av forurensningsforskriften § 15A-4 og byrådens delegasjonsvedtak av 06.02.2006. Vi kan derfor gi pålegg etter forurensningsloven § 49.

En virksomhet kan kun ha et utslipp til offentlig avløpsnett dersom dette er lovlig i henhold til forurensningsloven §§ 8, 9 eller 11. Fylkesmannen i Oslo og Akershus (FMOA) eller Klima- og forurensningsdirektoratet (Klif) er forurensningsmyndighet for utslipp fra deres type virksomhet.

**Rett til å se sakens dokumenter**

Som part i saken har dere adgang til å se sakens dokumenter, likevel med de begrensninger som følger av forvaltningsloven §§ 18 og 19. Unntaksbestemmelsene omfatter dokumenter av intern eller særlig sensitiv art.

Eventuelle spørsmål i forbindelse med saken kan rettes til saksbehandler, på tlf. **02 180**, eller ved e-post: [postmottak@vav.oslo.kommune.no](mailto:postmottak@vav.oslo.kommune.no). Husk å oppgi saksnummer (”vår ref”) ved alle henvendelser.

|  |
| --- |
|  |